फेडरर और वावरिंका की जोड़ी फाइनल में हारी  
फेडरर और स्टानिसलास वावरिंका की जोड़ी को बीएनपी परिबास एटीपी मास्टर्स टूर्नामेंट के फाइनल मुकाबले में हार का सामना करना पड़ा है।
स्विट्जरलैंड के स्टार टेनिस खिलाड़ी रोजर फेडरर और उनके जोड़ीदार स्टानिसलास वावरिंका की जोड़ी को बीएनपी परिबास एटीपी मास्टर्स टूर्नामेंट के फाइनल मुकाबले में हार का सामना करना पड़ा है। फेडरर और वावरिंका की जोड़ी को पुरुषों की युगल स्पर्धा के खिताबी मुकाबले में यूक्रेन के एलेक्जेंडर डोल्गोपोलोव और बेल्जियम के जेवियर मालिसे की जोड़ी ने 6-4, 6-7(5),10-7 से हरा दिया।  इससे पहले, सेमीफाइनल मुकाबले में फेडरर और वावरिंका की जोड़ी ने स्पने के राफेल नडाल और मार्क लोपेज की जोड़ी को 7-5, 6-3 से पराजित कर फाइनल में प्रवेश किया था जबकि क्वार्टर फाइनल मुकाबले में फेडरर और वावरिंका की जोड़ी ने बहमास के मार्क नोल्स और स्लोवाकिया के माइकल मेरटिनाक की जोड़ी को 6-1, 7-5 से पराजित कर सेमीफाइनल में प्रवेश किया था।